Apem

Apem iyâ arèya kakanan sè èkaghâbây ḍâri teppong bherres sè èbegghâ semalem kalabân nyamporraghi tellor, patè, ghulâ bân tapay tor bujâ lajhu èpangghâng otabâ ètowap. Bento'na akanta serabhi, tapè lebbi tebbel. Kakanan rèya asalla ḍâri Jhâbâ.

 Asal-osol bân Adhât 
Mènorot carèta lambâ', jhâjhân rèya èghibâ sareng Ki Ageng Gribig sè aropaaghi katoronan Prabu Brawijaya abâli ḍâri parjhâlânan ḍâri tana soccè. Panjânnângèpon ngèbâ lè-ollè 3 bigghi' kakanan ḍâri ka'dissa. Namong, sabâb mlarat, jhâjhân apem rèya èghâbây polè bân binina. Samarèna dhâddhi, jhâjhân-jhâjhân jârèya lajhu èghi-bâghi ḍâ' tatangghâna sè semma'. Tatangghâna sè arebbhu'ân kaangghuy ngaollè jhâjhânan Ki Ageng Gribig angowa'aghi oca' “yaqowiyu” sè artèna "Guste, parèngè kabhânniyân".Industri Kue Apem.  Diakses dari situs Agro Jateng pada 25 Dèsèmber 2025

Kakanan rèya lajhu èkennal so orèng-orèng mènangka jhâjhân apem, iyâ arèya asalla ḍâri bhâsa arab “affan” sè andi' artè pangapora. Tojjhuânna iyâ arèya sopajâ orèng-orèng jhughân èpajhurung terros nyo'on sapora dâ' ghustè Allah. Bid-abidhân, kabiyasaan "ari'-berri'"jhâjhân apem rèya saterrossèpon è dâlem acara-acara salamèddhan ra'-para' bulân Pasa.

 Bahanna 
Bahan otama kaangghuy aghâbây apem iyâ arèya bherres, ghulâ, nyeor bân raghi.Aroma jhâjhân apem bisa dhâddhi ro'om mon ètowap ngangghuy takèr ḍâri ḍâun panḍân. Macem ḍâun panḍân sè èyangghuy iyâ arèya sè lèbâr. Ḍaun panḍân lèbâr jhughân bisa èghântè kalabân ḍâun ghedhhâng sè lajhu ètambâè bân sabârâpa ḍâun panḍân.

 Sombher